**LĪGUMS**

“Par dabasgāzes piegādi”

Piegādātāja līguma Nr. [31398716321](https://leo.energo.lv/ouaf/zonemap?ZONE_CD=CM-CUST-SRCH&PER_ID=3921097221&ACCT_ID=3139871632&CM_FORCE_DISPLAY_ZONE=Y&language=ENG&seqID=1&PORTAL_CD=CMSALESP)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Lietotājs**), tās priekšnieka p.i. Andreja Aronova personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2020. gada 6. augusta nolikumu Nr. 39 “Rīgas pašvaldības policijas nolikums” un Rīgas valstspilsētas pašvaldības 2023. gada 19. septembra Rīkojumu Nr. RD-23-211-p, no vienas puses, un

**A/S “Latvenergo”**, reģistrācijas Nr. 40003032949, (turpmāk – **Piegādātājs**), [..], no otras puses,

bet katrs atsevišķi un abi kopā saukti – **Puses**, pamatojoties uz Pasūtītāja Nodrošinājuma pārvaldes priekšnieka 2023. gada 18. septembra ziņojumu Nr. RPP-23-1568-dv, noslēdz šo līgumu (turpmāk – **Līgums**):

**1. LĪGUMA PRIEKŠMETS**

1. Piegādātājs pārdod un Lietotājs pērk dabasgāzi gazificētajiem objektiem (turpmāk – **Gazificētie objekti**) saskaņā ar Līguma pielikumu “Tehniskā specifikācija-finanšu piedāvājums” un Iepirkuma nolikumā noteiktajām prasībām.
2. Dabasgāzes tirdzniecība ietver rēķinu izrakstīšanu, maksājumu iekasēšanu, apstrādi, balansēšanas pakalpojumu, dabasgāzes uzglabāšanas pakalpojumu, pārvades sistēmas – pārvades jaudas pakalpojumu un citas darbības, kas saistītas ar dabasgāzes tirdzniecību. Papildus Lietotājs samaksā Tirgotājam par Lietotājam sniegtajiem dabasgāzes sadales sistēmas pakalpojumiem, dabasgāzes pārvades sistēmas pakalpojumu – izejas punktu Latvijas lietotāju apgādei un normatīvajos aktos noteiktos nodokļus dabasgāzei, sistēmas un citiem pakalpojumiem.
3. Lietotāja gazificētajos objektos visa Līguma ietvaros iegādātā dabasgāze tiek izmantota tikai vienam mērķim – kā kurināmais.

**2. LĪGUMA TERMIŅŠ**

1. Līgums stājas spēkā ar tā abpusējas parakstīšanas brīdi un ir spēkā līdz pilnīgai Pušu saistību izpildei.
2. Piegādātājs pārdod dabasgāzi Lietotājam **no 2023. gada 1. novembra**. Līgums tiek slēgts uz 3 (trīs) mēnešiem.
3. Ja neviena no Pusēm vismaz 1 (vienu) mēnesi pirms Līguma darbības termiņa beigām neizsaka vēlēšanos pārtraukt Līgumu, Līguma darbības termiņš tiek automātiski pagarināts. Maksimālais līguma pagarināšanas termiņš ir 12 (divpadsmit) mēneši no dabasgāzes pārdošanas uzsākšanas dienas t.i. no 2023. gada 1. novembra, vai līdz brīdim, kad tiek sasniegta Līguma 4.2. punktā norādītā summa, atkarībā, kurš no nosacījumiem iestājas pirmais.

**3. LĪGUMA IZPILDES KĀRTĪBA**

* 1. Dabasgāzes īpašuma tiesību nodošana notiek uz Lietotāja gazificēto objektu dabasgāzes apgādes sistēmas piederības robežas.
	2. Lietotājs ir tiesīgs iegādāties tādu dabasgāzes apjomu, kāds nepieciešams tā darbības nodrošināšanai, un samazināt vai palielināt plānoto apjomu atkarībā no gada sezonas un laika apstākļiem, kas nevar būt par iemeslu cenu palielināšanai un soda sankciju piemērošanai.
1. **DABASGĀZES CENA UN NORĒĶINU KĀRTĪBA**
2. Dabasgāzes cena, par kādu Piegādātājs pārdod un Lietotājs pērk dabasgāzi, ir noteikta Līguma pielikumā “Tehniskā specifikācija-finanšu piedāvājums”.
3. Kopējā līgumcena Līguma izpildes laikā ir **EUR** **9 999,00 (deviņi tūkstoši deviņi simti deviņdesmit deviņi *euro*, 00 centi),** bez pievienotās vērtības nodokļa (turpmāk – **PVN**).
4. Norēķini par dabasgāzi notiek reizi mēnesī par Lietotāja faktiski patērēto dabasgāzes apjomu atbilstoši komercuzskaites mēraparātu rādījumiem. Lietotāja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Komercuzskaites mēraparātu rādījumus Lietotājs paziņo sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā dabasgāzes uzskaites un komercuzskaites mēraparātu rādījumu paziņošanas kārtībā. Lietotāja norēķiniem ar Tirgotāju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.

4.4. Piegādātājs rēķinā norāda dabasgāzes cenu un atsevišķi dabasgāzes pārvades sistēmas pakalpojuma – izejas punkta Latvijas lietotāju apgādei izmaksas, sadales sistēmas pakalpojumu izmaksas, pamatojoties uz sadales sistēmas operatora sniegto informāciju par dabasgāzes patēriņu, un normatīvajos aktos tobrīd noteiktos nodokļus dabasgāzei, sistēmas un citiem pakalpojumiem.

* 1. Maksu par Piegādātāja pārdoto un Lietotāja patērēto dabasgāzi nosaka, ņemot vērā sadales sistēmas operatora sniegtos aprēķinus par dabasgāzes patēriņu gazificētajos objektos un spēkā esošās akcīzes un PVN likmes.
	2. Līdz kārtējā mēneša 10. (desmitajam) datumam Piegādātājs iesniedz Lietotājam rēķinu par iepriekšējā mēnesī patērēto dabasgāzi. Puses vienojas, ka Piegādātājs iesniedz Lietotājam rēķinus elektroniski, izmantojot Rīgas valstspilsētas pašvaldības portālu [www.eriga.lv](http://www.eriga.lv), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: AS “Luminor Bank” Latvijas filiāle;**

**Bankas kods: RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Piegādātājs sagatavo rēķinu atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par rēķina formātu.
	2. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes veidiem:
		1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā [www.eriga.lv](http://www.eriga.lv), atbilstoši portāla [www.eriga.lv](http://www.eriga.lv) sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portāla [www.eriga.lv](http://www.eriga.lv) sadaļā „Rēķinu iesniegšana”.
	3. Puses vienojas, ka rēķina apmaksas termiņu skaita no dienas, kad Piegādātājs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par rēķina formātu, ir iesniedzis Lietotājam rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu rēķinu un Lietotājs to ir pieņēmis apmaksai.
	4. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad Izpildītājs ir iesniedzis atkārtoto rēķinu.
	5. Lietotājs samaksā rēķinu 14 (četrpadsmit) dienu laikā pēc tā saņemšanas.
	6. Ja tehnisku iemeslu dēļ Piegādātājam nav iespējams iesniegt elektronisko rēķinu, Piegādātājs ir tiesīgs iesniegt Piegādātāja norēķinu sistēmas ģenerēto elektroniskas formas rēķinu, nosūtot to uz Pasūtītāja par Līguma izpildi atbildīgās personas e-pasta adresi: Anita.Svarca@riga.lv.

**5. PUŠU SAISTĪBAS UN ATBILDĪBA**

1. Puses apņemas ievērot Latvijas Republikā spēkā esošo dabasgāzes tirdzniecībai un lietošanai piemērojamo normatīvo aktu prasības.
2. Lietotājam ir tiesības:
3. saņemt balansēšanas pakalpojumu normatīvajos aktos noteiktajā kārtībā;
4. saņemt sistēmas pakalpojumus normatīvajos aktos noteiktajā kārtībā;
5. saņemt no Piegādātāja normatīvajos aktos noteikto informāciju, kas saistīta ar dabasgāzes pārdošanu Lietotājam;
6. iesniegt Piegādātājam rakstveida pretenziju par izrakstīto rēķinu 10 (desmit) darba dienu laikā no rēķina izrakstīšanas dienas;
7. Lietotāja pienākumi:
8. nekavējoties informēt Piegādātāju, ja līdz kārtējā mēneša 10. (desmitajam) datumam nav saņemts rēķins par iepriekšējā mēnesī patērēto dabasgāzi;
9. pilnā apjomā Līgumā norādītajā termiņā samaksāt Piegādātāja izrakstītos rēķinus;
10. rakstveidā informēt Piegādātāju par reorganizāciju, juridiskās adreses, kontaktinformācijas un citu Līguma izpildei būtisku rekvizītu maiņu ne vēlāk kā 5 (piecu) darba dienu laikā pēc attiecīgajām izmaiņām;
11. gadījumā, ja gazificētā objekta īpašuma, lietošanas vai valdījuma tiesības tiek nodotas citai personai, 3 (trīs) darba dienu laikā no gazificētā objekta īpašuma, valdījuma vai lietojuma tiesību maiņas paziņot sadales sistēmas operatoram par šo faktu, nosūtot ar jauno dabasgāzes lietotāju saskaņotu komercuzskaites mēraparāta rādījuma fiksācijas aktu.
12. Piegādātājam ir tiesības:
13. summas, kas saņemtas no Lietotāja neatkarīgi no Lietotāja norādītā maksājuma mērķa vispirms novirzīt neizpildīto maksājuma saistību par saņemto dabasgāzi dzēšanai;
14. normatīvajos aktos noteiktajos gadījumos un kārtībā lūgt sadales sistēmas operatoram pārtraukt dabasgāzes piegādi Lietotāja gazificētajos objektos;
15. pieprasīt Lietotājam iesniegt dokumentus, kas apliecina gazificētā objekta īpašuma, lietošanas vai valdījuma tiesības.

5.5. Piegādātāja pienākumi:

1. noslēgt līgumus par Līguma izpildei nepieciešamo sistēmas pakalpojumu nodrošināšanu Lietotājam un nodrošināt Līguma izpildei nepieciešamo balansēšanas pakalpojumu;
2. norēķināties ar sistēmas operatoriem par Līguma izpildes nodrošināšanai Lietotājam sniegtajiem sistēmas pakalpojumiem;
3. 10 (desmit) darba dienu laikā pēc Lietotāja rakstveida pretenzijas par izrakstīto rēķinu saņemšanas pārbaudīt rēķinu un pārbaudes rezultātus paziņot Lietotājam.
4. Puse ir atbildīga par tiešajiem zaudējumiem, kas tās vainas dēļ Līguma neizpildes vai nepienācīgas izpildes rezultātā radušies otrai Pusei. Ja Pusēm rodas domstarpības par zaudējumu rašanās cēloni vai apjomu, Puses vienojas par neatkarīga eksperta pieaicināšanu, kura pakalpojumus sedz vainīgā Puse.
5. Par Līguma 4.12. punktā noteiktā maksājuma termiņa pārsniegšanu Lietotājs maksā Piegādātājam līgumsodu 0,15% (nulle komats piecpadsmit procentu) apmērā no laikā nesamaksātās summas par katru nokavēto kalendāro dienu, bet kopā ne vairāk kā 10% (desmit procentus) no kavētā maksājuma summas.
6. Puse nedrīkst izpaust informāciju par otru Pusi un Līgumu, kas nav publiski pieejama, bez otras Puses rakstiskas atļaujas, izņemot normatīvajos aktos noteiktos gadījumus.
7. Līguma 5.8. punktā minētais konfidencialitātes pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai Līgums izbeigts citādi.
8. Ja Lietotājs sniedz nepatiesu informāciju par īpašuma, lietošanas vai valdījuma tiesībām uz gazificēto objektu, tas sedz visus zaudējumus, kas nodarīti šādas informācijas sniegšanas rezultātā.
9. Piegādātājs nav atbildīgs, ja Lietotājam nav iespējams pārdot dabasgāzi, jo sistēmas operators nesniedz Lietotājam sistēmas pakalpojumus no Piegādātāja neatkarīgu iemeslu dēļ.

**6. NEPĀRVARAMA VARA**

6.1. Puse nav atbildīga par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puse nevar paredzēt Līguma slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (turpmāk – **nepārvaramas varas apstākļi**).

6.2. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties paziņo par to otrai Pusei. Pretējā gadījumā Pusei turpmāk nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.

6.3. Nepārvaramas varas apstākļu gadījumā Līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.

6.4. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts vai pašvaldības institūcijas izdotu dokumentu.

**7. LIETOTĀJA SAISTĪBAS AR SISTĒMAS OPERATORU**

7.1. Parakstot Līgumu, Lietotājs deleģē Piegādātāju Lietotāja vārdā norēķināties ar sistēmas operatoru par sistēmas pakalpojumiem un palīgpakalpojumiem.

7.2. Puses vienojas, ka maksa par Līguma 7.1. punktā noteiktajiem pakalpojumiem tiek iekļauta Lietotājam iesniegtajā dabasgāzes rēķinā un samaksu par šiem pakalpojumiem Lietotājs veic Piegādātājam vienlaicīgi ar apmaksu par saņemto dabasgāzi, pamatojoties uz Piegādātāja Līgumā noteiktajā kārtībā izrakstītajiem rēķiniem.

**8. LĪGUMA IZBEIGŠANA**

8.1. Lietotājs ir tiesīgs vienpusēji atkāpties no Līguma, nemaksājot līgumsodu, neatlīdzinot zaudējumus un rakstiski par to paziņojot Piegādātājam vismaz 5 (piecas) darba dienas iepriekš, šādos gadījumos:

8.1.1. ja tiesā ierosināts Piegādātāja tiesiskās aizsardzības vai maksātnespējas process;

8.1.2. ja Līgumu nav iespējams izpildīt tādēļ, ka Līguma izpildes laikā attiecībā uz Piegādātāju vai citu Starptautisko un Latvijas Republikas nacionālo sankciju likuma 11.1 pantā noteiktu personu ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas dalībvalsts noteiktās sankcijas;

8.2. Piegādātājs ir tiesīgs izbeigt Līgumu un pieprasīt sadales sistēmas operatoram pārtraukt dabasgāzes piegādi, par to brīdinot Lietotāju vismaz 5 (piecas) darba dienas iepriekš, šādos gadījumos:

8.2.1. ja Lietotājs nav Līgumā noteiktajā termiņā apmaksājis vairāk nekā 1 (vienu) no Piegādātāja izrakstītajiem rēķiniem, un šāda saistību neizpilde turpinās ilgāk nekā 21 (divdesmit vienu) kalendāro dienu pēc tam, kad Piegādātājs par to rakstiski brīdinājis Lietotāju;

8.2.2. ja Piegādātājs no sadales sistēmas operatora saņem informāciju par Lietotāja piegādātāja maiņu. Šajā gadījumā Piegādātājs paziņojumu par līguma izbeigšanu Lietotājam nesūta.

8.3. Gan Piegādātājs, gan Lietotājs ir tiesīgi, rakstiski par to paziņojot otrai Pusei, izbeigt Līgumu, ja ir kļuvis zināms, ka Lietotājs ir zaudējis Līguma pielikumā “Tehniskā specifikācija-finanšu piedāvājums” norādītā gazificētā objekta īpašuma, lietošanas vai valdījuma tiesības, vai arī gazificētajā objektā vairs nenotiek siltumenerģijas ražošana.

8.4. Līguma izbeigšanas gadījumā Puses veic savstarpējos norēķinus par saistībām, kas radušās un pildītas līdz Līguma izbeigšanai.

1. **STRĪDU RISINĀŠANA UN LĪGUMAM PIEMĒROJAMIE TIESĪBU AKTI**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai Latvijas Republikas vispārējās jurisdikcijas tiesā, saskaņā ar Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.

**10. NOBEIGUMA NOTEIKUMI**

10.1. Piegādātājs drīkst veikt apakšuzņēmēja, kura sniedzamo pakalpojumu vērtība ir 10% (desmit procentu) no kopējās Līguma vērtības vai lielāka un par kuru Piegādātājs sniedzis informāciju Lietotājam atbilstoši iepirkuma nolikuma prasībām, maiņu, kā arī minētajiem kritērijiem atbilstoša apakšuzņēmēja vēlāku iesaistīšanu Līguma izpildē tikai ar Lietotāja rakstisku piekrišanu.

10.2. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatoru AS “Gaso” pa tīmekļa vietnē [www.gaso.lv](http://www.gaso.lv) norādītajiem tālruņa numuriem vai ar sadales sistēmas operatora avārijas dienestu pa tālruni 114.

10.3. Jebkuri Līguma grozījumi, noformējami rakstveidā un pievienojami Līgumam kā neatņemama tā sastāvdaļa.

10.4. Jautājumi, kas nav atspoguļoti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.

* 1. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	2. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	3. Puses apņemas nekavējoties informēt viena otru par savu rekvizītu maiņu.
	4. Līgums sastādīts uz 7 (septiņām) lapām, ar pielikumu “Tehniskā specifikācija-finanšu piedāvājums” uz 1 (vienas) lapas.

**11**. **PUŠU** **REKVIZĪTI**

**Pasūtītājs: Izpildītājs:**

|  |  |
| --- | --- |
| **Rīgas pašvaldības policija**Lomonosova iela 12A, Rīga, LV-1019 | **Akciju sabiedrība “Latvenergo”**Pulkveža Brieža iela 12, Rīga, LV-1230 |

*Pielikums līgumam*

*“Par dabas gāzes piegādi”*

**TEHNISKĀ SPECIFIKĀCIJA-FINANŠU PIEDĀVĀJUMS**